Source: http://syoek.gr/oek/itemlist/tag/%CE%95%CE%A1%CE%93%CE%91%CE%A4%CE%99%CE%9A%CE%95%CE%A3%20%CE%9A%CE%91%CE%A4%CE%9F%CE%99%CE%9A%CE%99%CE%95%CE%A3
Timestamp: 2018-02-22 20:18:13+00:00
Document Index: 28582401

Matched Legal Cases: ['ΑΕΔ\n', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ']

Εμφάνιση άρθρων βάσει ετικέτας: ΕΡΓΑΤΙΚΕΣ ΚΑΤΟΙΚΙΕΣ - Σύλλογος Υπαλλήλων τ. ΟΕΚ-ΟΕΕ & ΟΑΕΔ
Εμφάνιση άρθρων βάσει ετικέτας: ΕΡΓΑΤΙΚΕΣ ΚΑΤΟΙΚΙΕΣ
36343 Εμφανίσεις
3484 Εμφανίσεις
Δευτέρα, 23 Οκτώβριος 2017 19:08
Δευτέρα, 02 Οκτώβριος 2017 12:36
Ξεκινούν οι αιτήσεις για τις ρυθμίσεις εργατικών κατοικιών
ΓΙΑ ΤΗΝ ΕΙΣΑΓΩΓΗ ΣΤΗΝ ΗΛΕΚΤΡΟΝΙΚΗ ΠΛΑΤΦΟΡΜΑ ΠΑΤΗΣΤΕ ΕΔΩ
Οι ενδιαφερόμενοι οικιστές καλούνται να υποβάλλουν ηλεκτρονικά –μέσω της συγκεκριμένης πλατφόρμας- αίτηση υπαγωγής στις ευνοϊκές ρυθμίσεις αποπληρωμής των οφειλών τους, προκειμένου να εξασφαλίσουν την νέα ενιαία τιμή μονάδας παραχώρησης των εργατικών κατοικιών ανά την επικράτεια, η οποία έχει ορισθεί στα 304,41 ευρώ ανά τετραγωνικό μέτρο. Οι δικαιούχοι στους οποίους έχουν χορηγηθεί οριστικοί τίτλοι παραχώρησης κατοικίας δικαιούνται να υπαχθούν στις ρυθμίσεις μέχρι τις 24 Οκτωβρίου 2017, ενώ οι δικαιούχοι με προσωρινά παραχωρητήρια χρήσης έχουν την δυνατότητα υπαγωγής μέχρι την έκδοση του οριστικού παραχωρητηρίου της κατοικίας τους (θα ειδοποιηθούν σχετικά από την αρμόδια Υπηρεσία του ΟΑΕΔ). Σημειώνεται ότι στην ΥΑ13097 (ΦΕΚ 1403Β/25.04.17, ΦΕΚ 1892Β/31.05.17, ΑΔΑ:6ΥΝΗ465Θ1Ω-1ΔΣ) προβλέπεται η δυνατότητα εξάμηνης παράτασης της παραπάνω προθεσμίας, υπό προϋποθέσεις.
Οι ενδιαφερόμενοι επισκέπτονται την κεντρική σελίδα του portal του ΟΑΕΔ στην ηλεκτρονική διεύθυνση www.oaed.gr και στο πεδίο «Κοινωνική Πολιτική», επιλέγουν «Ρύθμιση οφειλών δικαιούχων εργατικής κατοικίας στους οικισμούς του τ.ΟΕΚ» και στη συνέχεια ακολουθούν τις οδηγίες που δίδονται αναλυτικά στον «Οδηγό Συμπλήρωσης Αίτησης Υπαγωγής για τις ρυθμίσεις». Οι δικαιούχοι επιλέγουν αρχικά την κατηγορία στην οποία υπάγονται με βάση το είδος του παραχωρητηρίου τους. Δηλαδή εάν πρόκειται για: 1. Δικαιούχο με προσωρινό παραχωρητήριο (συμφωνητικό χρήσης) 2. Δικαιούχο με οριστικό παραχωρητήριο, στο οποίο η προβλεπόμενη διάρκεια αποπληρωμής είναι σε ισχύ (είτε έχει εξοφλήσει την κατοικία του, είτε είναι ενήμερος, είτε είναι μη ενήμερος στις καταβολές του) ή 3. Δικαιούχο με οριστικό παραχωρητήριο στο οποίο ο συμβατικός χρόνος αποπληρωμής έχει παρέλθει και υπάρχουν ληξιπρόθεσμες οφειλές. ΟΡΓΑΝΙΣΜΟΣ ΑΠΑΣΧΟΛΗΣΗΣ ΕΡΓΑΤΙΚΟΥ ΔΥΝΑΜΙΚΟΥ ΔΙΟΙΚΗΣΗ Εθνικής Αντίστασης 8, Άνω Καλαμάκι, e-mail: Αυτή η διεύθυνση ηλεκτρονικού ταχυδρομείου προστατεύεται από τους αυτοματισμούς αποστολέων ανεπιθύμητων μηνυμάτων. Χρειάζεται να ενεργοποιήσετε τη JavaScript για να μπορέσετε να τη δείτε.
2 Προϋπόθεση υπαγωγής του δικαιούχου στις ρυθμίσεις αποτελεί η ιδιοκατοίκηση στην παραχωρηθείσα κατοικία κατά το χρόνο υποβολής της αίτησης. Η ιδιοκατοίκηση διαπιστώνεται κατόπιν σχετικών ελέγχων της Υπηρεσίας. Ο δικαιούχος δεσμεύεται να διατηρήσει το καθεστώς ιδιοκατοίκησης μέχρι και πέντε έτη από την έκδοση της εγκριτικής απόφασης εάν έχει οριστικό παραχωρητήριο (με ληξιπρόθεσμες και μη οφειλές) και για 10 έτη από την έκδοση του οριστικού παραχωρητηρίου εάν πρόκειται για δικαιούχο με προσωρινό παραχωρητήριο. Στις ρυθμίσεις μπορούν να ενταχθούν και οικιστές που νοικιάζουν την κατοικία τους, εφόσον τους έχει παρασχεθεί από το Διοικητικό Συμβούλιο του τ.ΟΕΚ ή του ΟΑΕΔ νόμιμη άδεια εκμίσθωσης (οφείλουν να προσκομίσουν στην Υπηρεσία τη σχετική απόφαση). Εάν δεν έχουν λάβει προηγούμενη έγκριση του ΔΣ αλλά νοικιάζουν την κατοικία τους, μπορούν να καταθέσουν αιτιολογημένη αίτηση προς τον ΟΑΕΔ, συνοδευόμενη από ανάλογα δικαιολογητικά για να εξετασθεί από το ΔΣ η αποδοχή ή όχι της ενοικίασης. Οι δικαιούχοι με οριστικό παραχωρητήριο που εντάσσονται στις ευνοϊκές ρυθμίσεις, δεν δύνανται να προχωρήσουν σε πώληση ή εκμίσθωση της κατοικίας τους για διάστημα πέντε ετών από την ένταξή τους (έκδοση εγκριτικής απόφασης), ενώ οι δικαιούχοι με προσωρινά παραχωρητήρια για διάστημα 10 ετών από την έκδοση του οριστικού παραχωρητηρίου.
Για τα προαναφερθέντα χρονικά διαστήματα δέσμευσης εξακολουθεί να υφίσταται η εγγεγραμμένη υπέρ του ΟΑΕΔ υποθήκη στο ακίνητο. Η δέσμευση αίρεται κατόπιν αίτησης του δικαιούχου εφόσον αυτός καταβάλει το ποσό το οποίο ωφελήθηκε μέσω της ρύθμισης (από την διαφορά τιμής μονάδος, τις εκπτώσεις λόγω κοινωνικού κριτηρίου, τις εκπτώσεις ταχύτερης αποπληρωμής). Σημειώνεται ότι η υπαγωγή στις ρυθμίσεις της ΥΑ13097 δεν συνεπάγεται την άμεση έκδοση οριστικού παραχωρητηρίου για τους δικαιούχους που κατά την υπαγωγή τους κατέχουν προσωρινό παραχωρητήριο, κατοχυρώνεται όμως πάραυτα η νέα ενιαία τιμή μονάδας κατοικίας των 304,41 ευρώ/τ.μ. χρεούμενης επιφάνειας. Με την αίτηση του ο δικαιούχος ζητάει να λάβει τη νέα ενιαία τιμή των 304,41 ευρώ/τ.μ., εφόσον του έχει ανακοινωθεί (δικαιούχοι με προσωρινά παραχωρητήρια) ή του έχει χρεωθεί (δικαιούχοι με οριστικά παραχωρητήρια) μεγαλύτερη τιμή μονάδος χρεούμενης επιφάνειας κατοικίας. Στις δε περιπτώσεις που με απόφαση της Διοίκησης του τ.ΟΕΚ ή του ΟΑΕΔ έχει ανακοινωθεί στον δικαιούχο τιμή παραχώρησης χαμηλότερη των 304,41 ευρώ/τ.μ. θα εφαρμοστεί αυτή η χαμηλότερη τιμή. Υπενθυμίζεται ότι με βάση την Υπουργική Απόφαση, πέραν της νέας ενιαίας μειωμένης τιμής παραχώρησης οι δικαιούχοι μπορούν επίσης μέσω της νέας ηλεκτρονικής εφαρμογής, να κάνουν αίτηση υπαγωγής στις ρυθμίσεις για: • Επιμήκυνση αποπληρωμής της οφειλής τους στις 360 δόσεις εφόσον στο οριστικό παραχωρητήριο (του οποίου η διάρκεια αποπληρωμής είναι σε ισχύ) είχε καθοριστεί μικρότερο διάστημα.
Στους δικαιούχους με προσωρινό παραχωρητήριο ο αριθμός των μηνιαίων δόσεων αποπληρωμής της οφειλής ορίζεται σε 360 δόσεις. • Πρόσθετο χρόνο αποπληρωμής διάρκειας έως 10 ετών που χορηγείται στους δικαιούχους με οριστικό παραχωρητήριο όπου ο προβλεπόμενος χρόνος αποπληρωμής έχει λήξει και εξακολουθούν να υπάρχουν ληξιπρόθεσμες οφειλές. • Εκπτώσεις λόγω κοινωνικού κριτηρίου που προβλέπονται για τις ευπαθείς ομάδες και για όλες τις κατηγορίες δικαιούχων (ποσοστό 20% για περιπτώσεις Συνταξιούχων, Χήρων με προστατευόμενο μέλος-παιδί, Μονογονεϊκών Εθνικής Αντίστασης 8, Άνω Καλαμάκι, e-mail: Αυτή η διεύθυνση ηλεκτρονικού ταχυδρομείου προστατεύεται από τους αυτοματισμούς αποστολέων ανεπιθύμητων μηνυμάτων. Χρειάζεται να ενεργοποιήσετε τη JavaScript για να μπορέσετε να τη δείτε. 3 οικογενειών, Οικογενειών με μέλος ΑμΕΑ, Οικογενειών με τρία έως τέσσερα προστατευόμενα μέλη-παιδιά ηλικίας έως 21 ή 25 ετών εφόσον σπουδάζουν και 50% για πολύτεκνους με πέντε προστατευόμενα τέκνα και άνω). • Επιπλέον εκπτώσεις σε περίπτωση ταχύτερης αποπληρωμής της νέας οφειλής (ποσοστό 50% εάν ο δικαιούχος καταβάλει το 50% της οφειλής του εντός ενός έτους, 40% εάν καταβάλει το 60% της οφειλής εντός πέντε ετών και 20% εάν καταβάλει το 80% της οφειλής εντός 10 ετών). • Μείωση τόκων υπερημερίας κατά ποσοστό 50% που προβλέπεται για τις κατηγορίες (μη ενήμερων) δικαιούχων με οριστικά παραχωρητήρια. • Αναστολή πληρωμής τμηματικά για έξι έως και 36 μήνες, εφόσον συντρέχει σοβαρός λόγος (ανεργία, ασθένεια, απώλεια μέλους της οικογένειας, φυσική καταστροφή κ.ά.). Μετά την ολοκλήρωση της ηλεκτρονικής υποβολής της αίτησης, οι δικαιούχοι υποχρεούνται να προσκομίσουν στην αρμόδια Υπηρεσία τα απαιτούμενα δικαιολογητικά, προς επαλήθευση των δηλούμενων στοιχείων, ώστε να οριστικοποιηθεί η καταχώρηση της αίτησής τους. Για την καλύτερη εξυπηρέτηση του κοινού η προσέλευση στις κατά τόπους Υπηρεσίες θα γίνει κατόπιν προγραμματισμένων ραντεβού.
Παρασκευή, 26 Μάιος 2017 16:52
Μετά από αναβολές και καθυστερήσεις 161 δικαιούχοι των εργατικών κατοικιών του πρόσφατα αποπερατωθέντος οικισμού απέναντι από το Νοσοκομείο Καρδίτσας έλαβαν τα παραχωρητήρια σε ειδική εκδήλωση από την διοικήτρια του ΟΑΕΔ κ.Μαρία Καραμεσίνη.Παρόντες, μεταξύ άλλων, οι βουλευτές του ΣΥΡΙΖΑ κ Χρυσούλα Κατσαβριά-Σιωροπούλου και Παναγιώτα Βράντζα, ο αντιπεριφερειάρχης Καρδίτσας κ.Βασίλης Τσιάκος, ο δημάρχος Καρδίτσας κ.Φώτης Αλεξάκος, το μέλος του Δ.Σ του ΟΑΕΔ κ.Κωνσταντίνος Λιβέρης, ο πρόεδρος του εργατικού κέντρου κ.Γιώργος Καπράνας και άλλοι φορείς και εκπροσώποι.Μέχρι το τέλος του έτους αναμένεται να δοθούν και τα υπόλοιπα σπίτια του οικισμού
Η Διοικήτρια του ΟΑΕΔ κ.Μαρία Καραμεσίνη στην ομιλία της μεταξύ άλλων μίλησε για την ανάληψη των
ανειλημμένων υποχρεώσεων που ανέλαβε μετά την κατάργηση του ΟΕΚ, ο ΟΑΕΔ και τη συνέχιση της στεγαστικής προστασίας του εργατικού δυναμικού της χώρας.Μίλησε για τους οικισμούς ανά την Ελλαδα, ενώ συγκεκριμένα για την Καρδίτσας τόνισε ότι περιλαμβάνει 228 κατοικίες σε 20 οικοδομικά τετράγωνα, μια αίθουσα συγκεντρώσεων και δυο καταστήματα, καθώς και τα έργα υποδομής.Οι κατοικίες κυμαίνονται από 86 έως 120 m2 αποτελούμενες από τρία ή τέσσερα δωμάτια αντίστοιχα.Σήμερα παραδόθηκαν 161 κατοικίες ενώ για τις υπόλοιπες συνεχίζεται ο έλεγχος τωνφακέλων.
Παράλληλα αναφέρθηκε στην απόφαση της υπουργού και της αναπληρώτριας υπουργού Εργασίας, Κοινωνικής Ασφάλισης και Κοινωνικής Αλληλεγγύης, με την οποία καθορίστηκαν οι όροι, οι διαδικασίες και η μέθοδος υπολογισμού της χρεούμενης αξίας των παραχωρούμενων και των προς παραχώρηση κατοικιών σε οικισμούς του πρώην ΟΕΚ σε όλη την επικράτεια.Στο πλαίσιο της απόφασης αυτής, το Δ.Σ. του ΟΑΕΔ καθόρισε την χρεούμενη τιμή μονάδας παραχωρούμενης κατοικίας στα 304,41 ευρώ ανά τετραγωνικό μέτρο πανελλαδικά.Η ενιαία αυτή τιμή σε συνδυασμό με τις ρυθμίσεις των ληξιπρόθεσμων και μη οφειλών δικαιούχων εργατικής κατοικίας σε οικισμούς του πρώην ΟΕΚ που πρόσφατα καθορίστηκαν με απόφαση του αρμόδιου υπουργείου αποβλέπουν
στη διευκόλυνση των οικιστών στην αποπληρωμή των οφειλών τους, καθορίζοντας ένα μηνιαίο τίμημα που δε θα ξεπερνά τα 85 ευρώ σε όλους τους οικισμούς πανελλαδικά.Σε πολλές δε περιπτώσεις όπως ειπε η κ.Καραμεσίνη ο ΟΑΕΔ θα επιστρέψει χρήματα στους οικιστές που έχουν καταβάλει ποσό μεγαλύτερο από τη χρεούμενη αξία της κατοικίας.
http://www.ert.gr/karditsa-sta-spitia-tous-161-dikeouchi-ton-neon-ergatikon-katikion/
Σάββατο, 22 Απρίλιος 2017 17:32
Εισφορές υπέρ του ΟΕΚ & ΟΕΕ - Τί είπε ο γενικός γραμματέας της ΓΣΕΕ, Νίκος Κιουτσούκης - Να αποδίδονται οι εισφορές στον ΟΑΕΔ και να κατασκευάζονται εργατικές κατοικίες
Ο γενικός γραμματέας της ΓΣΕΕ, Νίκος Κιουτσούκης, μίλησε στον Realfm 97,8 και την εκπομπή των Άκη Παυλόπουλου, Μάνου Νιφλή, απαντώντας στο που πηγαίνουν τα χρήματα από τιςεισφορές των εργαζομένων υπέρ των οργανισμών που έχουνκαταργηθεί.
Τρίτη, 18 Απρίλιος 2017 10:16
Ρυθμίσεις δόσεων εργατικών κατοικιών - Συνέντευξη του Προέδρου του Συλλόγου, Λιβέρη Κων/νου στον realfm
Τρίτη, 21 Μάρτιος 2017 12:11
ΚΟ ΟΛΥΜΠΙΑΚΟΥ ΧΩΡΙΟΥ ΤΟΥ ΚΚΕ Τίποτα δεν μας χαρίστηκε από αυτούς που μας κλέβουν τη ζωή
Να μην πέσουν στην παγίδα που στήνει η συγκυβέρνηση ΣΥΡΙΖΑ - ΑΝΕΛ το τελευταίο διάστημα καλεί το λαό και τη νεολαία της περιοχής η Κομματική Οργάνωση Ολυμπιακού Χωριού του ΚΚΕ. Επίσης, καλεί σε συγκέντρωσηπου διοργανώνει μαζί με τις Οργανώσεις της ΚΝΕ στο Ολυμπιακό Χωριό με θέμα «Άλλη μία Συμφωνία - Άλλη μία Λεηλασία, Φτάνει πια. Τώρα χρειάζεται Ξεσηκωμός», τη Δευτέρα 27 Μάρτη στο Στέκι της Λαϊκής Επιτροπής (Κακλαμανάκη 21) και ώρα 19.00. Θα μιλήσει ο Γιώργος Τάτσης, μέλος του Γραφείου της ΠΕ Δυτικής Αθήνας και γραμματέας της ΤΕ Μενιδίου - Φυλής του ΚΚΕ.
«Η Κομματική Οργάνωση Ολυμπιακού Χωριού του ΚΚΕ απευθύνεται στο λαό και τη νεολαία της περιοχής και τους καλεί να μην πέσουν στην παγίδα που τους στήνει τις τελευταίες μέρες η κυβέρνηση ΣΥΡΙΖΑ - ΑΝΕΛ. Στελέχη της το τελευταίο διάστημα επισκέπτονται την περιοχή μας για να κάνουν τις προκλητικές φιέστες τους. Επίσης διάφοροι καλοθελητές που δραστηριοποιούνται στο Ολυμπιακό Χωριό, έχουν επιδοθεί σε διαφήμιση και προσπάθεια αθώωσης της αντιλαϊκής πολιτικής. Μια αντιλαϊκή πολιτική που ήρθε ως συνέχεια σε αυτή που εφάρμοσαν παλιότερα οι κυβερνήσεις της ΝΔ και του ΠΑΣΟΚ.
Αυτές οι φιέστες πραγματοποιούνται με αφορμή την απόφαση για την απόδοση οριστικών παραχωρητηρίων σε 150 οικισμούς σε όλη την Ελλάδα και το γεγονός ότι ενδέχεται να γίνει με τιμή χαμηλότερη από αυτήν που είχε εξαγγελθεί μέχρι σήμερα.
Ο λαός και η νεολαία της περιοχής έχει συγκεντρώσει τα τελευταία χρόνια πολύτιμη πείρα, μπορεί να την αξιοποιήσει και να αποφύγει τις νέες παγίδες που του στήνουν.
Η αλήθεια είναι ότι η κυβέρνηση και το κεφάλαιο χτυπάνε το δικαίωμα στην εργατική - λαϊκή κατοικία.
Ο λαός και η νεολαία να σκεφτεί:
Ότι ενώ προχωρούν στην απόδοση οριστικών παραχωρητηρίων, την ίδια στιγμή είναι οι ίδιοι που απελευθερώνουν τους πλειστηριασμούς σε κατοικίες χιλιάδων εργατικών - λαϊκών οικογενειών που τους τσάκισαν τα μέτρα που πάρθηκαν στα χρόνια της κρίσης.
Μάλιστα, η κυβέρνηση ΣΥΡΙΖΑ - ΑΝΕΛ για να γίνει πιο αποτελεσματικό το έργο των πλειστηριασμών και βέβαια για να αποφύγει την οργή και την πάλη του εργατικού - λαϊκού κινήματος, προχώρησε ακόμα και στη διαδικασία ηλεκτρονικών κατασχέσεων.
Είναι οι ίδιοι που πρόσθεσαν νέους φορομπηχτικούς και ελεγκτικούς μηχανισμούς για να κυνηγάνε τον εργατικό - λαϊκό κόσμο όπως για παράδειγμα κάνουν στη ΔΕΗ και την ίδια στιγμή διευκολύνουν το κεφάλαιο με νέα προνόμια, με φθηνό, αν όχι με τζάμπα ρεύμα και Ενέργεια, με επιπλέον φοροελαφρύνσεις. Για όλα τα παραπάνω φυσικά δεν βγάζουν άχνα.
Άλλωστε, η απόδοση οριστικών παραχωρητηρίων αποτελεί ένα υπερώριμο αίτημα που εδώ και χρόνια έπρεπε να είχε υλοποιηθεί. Αίτημα που χρόνια είχαν οι εργαζόμενοι που κατοικούσαν στο Ολυμπιακό Χωριό, με την αμέριστη στήριξη φορέων του ταξικού εργατικού κινήματος.
Έχουν το θράσος να το παίζουν και υπερασπιστές του δικαιώματος στην εργατική κατοικία.
Έχουν το θράσος αυτοί που δεν κατάργησαν ούτε ένα αντιλαϊκό νόμο από αυτούς που είχαν φέρει η ΝΔ και το ΠΑΣΟΚ και ταυτόχρονα πρόσθεσαν και άλλους με την ψήφιση του τρίτου μνημονίου, που το ψήφισαν παρέα με τη ΝΔ, το ΠΑΣΟΚ και το ΠΟΤΑΜΙ. Τώρα είναι έτοιμοι να φέρουν νέα συμφωνία - νέα λεηλασία για τα εργατικά - λαϊκά δικαιώματα.
Αυτοί που δύο χρόνια τώρα εφαρμόζουν και ψηφίζουν νόμους που τσακίζουν τα δικαιώματα της εργατικής οικογένειας, το δικαίωμα στην εργασία, που ενισχύουν τον εργασιακό μεσαίωνα με την απλήρωτη - ανασφάλιστη δουλειά, που στηρίζουν με όλες τους τις δυνάμεις τα συμφέροντα των αφεντικών με απελευθέρωση απολύσεων και καθιέρωση της εργασιακής ζούγκλας.
Αυτοί που είναι συνυπεύθυνοι για το γεγονός ότι ο ΟΑΕΔ, ως συνεχιστής του ΟΕΚ (Οργανισμού Εργατικών Κατοικιών) δεν συνεχίζει το κατασκευαστικό έργο για την κάλυψη των στεγαστικών αναγκών των εργατικών οικογενειών.
Αυτοί που δεν κρύβουν ότι και μέσα από αυτό το μέτρο, βασικός τους στόχος και επιδίωξη είναι η συγκέντρωση στο Ταμείο του νυν ΟΑΕΔ 270.000.000 ευρώ, τα οποία όπως ισχυρίζονται θα χρησιμοποιηθούν για την "αντιμετώπιση της ανεργίας". Για ποια αντιμετώπιση της ανεργίας βέβαια μιλάνε μπορούμε εύκολα να μαντέψουμε, αν σκεφτούμε ότι μετατρέπουν ακόμα και το επίδομα της ανεργίας σε επιδότηση για τον εργοδότη. Δηλαδή ζεστό παραδάκι στο μεγάλο κεφάλαιο στο όνομα του "καλού επενδυτικού περιβάλλοντος".
Φτάνει πια - Δεν δίνουμε συγχωροχάρτι σε κανέναν
Το ΚΚΕ θα στηρίξει με όλους τους τρόπους (μέσα και έξω από τη Βουλή) έστω και ένα μέτρο που μπορεί να ελαφρύνει τον πόνο της εργατικής - λαϊκής οικογένειας. Ταυτόχρονα όμως θα δώσει όλες του τις δυνάμεις ενάντια στη λογική του "μικρότερου κακού" και του χαμηλώματος των απαιτήσεων που καλλιεργούν παλιοί και νέοι σωτήρες για να πάρουν από την πίσω πόρτα συγχωροχάρτι για την αντιλαϊκή πολιτική που εφαρμόζουν.
Παλεύουμε με το ΚΚΕ για το δίκιο μας - για τις σύγχρονες ανάγκες μας».
http://www.902.gr/eidisi/politiki/124690/tipota-den-mas-haristike-apo-aytoys-poy-mas-klevoyn-ti-zoi
Δευτέρα, 20 Φεβρουάριος 2017 17:27
Στατιστικά για την κοινωνική κατοικία στην Ευρώπη - Πόσα δαπανούν για τη στέγαση τα Κράτη της Ευρώπης και πόσα η Ελλάδα
Στην Ελλάδα σε αντίθεση με όσα συμβαίνουν στις υπόλοιπες χώρες της Ευρώπης, ο μοναδικός δημόσιος φορέας στέγασης ο ΟΕΚ, καταργήθηκε με τη δικαιολογία ότι είναι φορέας με χαμηλή προτεραιότητα, στο 2ο μνημόνιο τον Φεβρουάριο του 2012. Και όλα αυτά συμβαίνουν σε μια χώρα της οποίας οι εργαζόμενοι συνεχίζουν να πληρώνουν 1 % υπέρ της στέγασης (ΥΠΕΡ ΟΕΚ).
Στην τελευταία έκθεση του ΟΟΣΑ για την στέγαση αναφέρονται μια σειρά σοκαριστικών στοιχείων για το πώς τα άλλα Κράτη φροντίζουν τους πολίτες τους και το πώς στην Ελλάδα όλοι οι πολιτικοί αδιαφορούν πλήρως.
Στον πίνακα 1 είναι το ποσοστό της κάθε χώρας που χορηγείται από το Κράτος για τη στέγαση.
Η Ελλάδα δεν υπάρχει πουθενά.Προφανώς το ποσοστό της δαπάνης είναι κάτω του 0.01% του ΑΕΠ επομένως δεν αναφέρεται πουθενά .
Spending on housing allowances in % GDP, %
Government spending on housing allowances as % of GDP
United Kingdom 1,41
Finland 0,82
Germany 0,59
Denmark 0,48
New Zealand 0,47
Sweden 0,45
Netherlands 0,45
Czech Republic 0,27
Australia 0,27
Croatia 0,24
Ireland 0,21
Austria 0,16
Japan 0,12
United States 0,1
Norway 0,09
Poland 0,09
Latvia 0,08
Korea 0,06
Lithuania 0,06
Portugal 0,05
Estonia 0,04
Cyprus 0,03
Chile 0,01
Spain 0,01
Παρακάτω είναι ο πίνακας του ποσοστού των εργατικών κατοικιών σε σχέση με το οικιστικό απόθεμα σε κάθε χώρα.
Social rental housing stock, %
Number of social rental dwellings as a share of the total number of dwellings
Netherlands 34,1
Austria 26,2
Denmark 22,2
France 18,7
United Kingdom 17,6
Ireland 8,7
Poland 8,3
Slovenia 6,4
New Zealand 5,8
Australia 4,9
Norway 4,6
United States 4,3
Canada 4,1
Germany 3,9
Luxembourg 1,6
Czech Republic 0,5
Latvia 0,2
Συντάκτης : Λιβέρης Κωνσταντίνος